রোগের প্রবলাকারের সময় নির্বাচিত ওষুধ এক ঘন্টা পর পর সেবন করা উচিত। কিন্তু পুরাতন হলে প্রতিদিন ২/৩ মাত্রা। সকল প্রকার মানসিক উত্তেজনা, দৌড়ান, ভারী দ্রব্য উত্তোলন বা কোন পরিশ্রমের কাজ করা উচিত নয়। প্রত্যহ শীতল জলে স্নান, অল্প অল্প ব্যায়াম করা, নির্মল বাতাসে ভ্রমণ করা উচিত। কোন প্রকার উত্তেজক খাদ্যাদি আহার নিষেধ। চা, কফি, তামাক, মদ প্রভৃতি একেবারে নিষেধ। কোলেস্টেরল যাতে না বাড়ে সেজন্যে ডিম, বাটার, পনির, খাসির ও গরুর মাংস কম খাওয়া বা বাদ দেওয়া উচিত। অতি সামান্য পরিশ্রম করা রোগীকেও দীর্ঘক্ষণ ঘুমাতে দেওয়া উচিত। গরম জলে রোগীর পা ধোয়ালে বিশেষ উপকার হয়। নিরামিষ অভ্যাস করুন। শরীরের মেদ বাড়ার সাথে সাথে রক্তচাপও বৃদ্ধি পেতে থাকে। তাই ওজন কমানো অত্যন্ত দরকারি।